Subject: Vastus päringule
From: "Pille Vain" <[email-masked]>
To: "Airsport \(arsen\)" <[email-masked]>
Cc: "Helen Reinhold" <[email-masked]>
Date: Fri, 6 Feb 2026 11:09:47 +0200

Lugupeetud Arsen Dzmanašvili,

Lennunduse mõistes on Eesti Lennuklubi harrastuslennundusega tegelev 
organisatsioon/ lennundusklubi. Eesti Lennuklubi on tsiviillennunduses 
tegutsev organisatsioon, mis peab vastama lennundusseadusele. Mõiste 
tsiviillennundusorganisatsioon ei ole Eesti lennundusseaduses (LennS) eraldi 
välja toodud. Eesti Lennuklubi kuulub kahtlemata lennundusseaduse 
reguleerimisalasse, kuna seaduse § 2 kohaselt rakendatakse selle sätteid 
kogu tsiviillennunduses. See tähendab, et organisatsioonina peavad nad 
järgima:

*	Õhusõidukite käitamise nõudeid: Nende kasutatavad õhusõidukid peavad olema 
kantud tsiviilõhusõidukite registrisse (§ 17).
*	Lennuohutuse eeskirju: Nad on kohustatud tagama lennuohutuse ja 
lennutegevusele kehtib Transpordiameti järelevalve.
*	Langevarjuhüpete nõudeid: Lennundusseaduse § 58⁷ sätestab konkreetsed 
nõuded langevarjuhüpete korraldajale, punkt (4) ja (5) tegevusloa 
kohustusest, mida väljastab Transpordiamet.
*

Eesti Lennuklubi on vastutav, et iga lend toimuks vastavalt lennureeglitele 
(SERA)

EL määruse (EL) nr 965/2012 kontekstis tähendab 
tsiviillennundusorganisatsioon sisuliselt lennuettevõtjat või muud 
organisatsiooni, kes teostab tsiviillennundustegevust ja kellele 
kohaldatakse Air OPS nõudeid. Määrus 965/2012 reguleerib lennutegevust ja 
jagab selle erinevatesse kategooriatesse. Eesti Lennuklubi kvalifitseerub 
selles raamistikus kui tsiviillennundusega tegelev käitaja.

Määrus 965/2012 Tegevuse liigitus: NCO vs SPO

Majandus- ja taristuministri 13.08.2018 määruse nr 49 loetakse tasulised 
langevarjuhüpped ja keeruka õhusõidukiga langevarjuhüpetega tegelev 
lennutegevus kõrge riskitasemega ärilise erilennu loa (HR SPO) alla - 
vajalik Transpordiameti luba, peab olema toimiv SMS, vastutavad isikud, 
lennutegevuse käsiraamat, riskide hindamine.

Kui toimub tegevus mittekeeruka õhusõidukiga lennuklubi, lennukooli raames, 
siis tegevus toimub EL määruse 965/2012 Osa- NCO - alaosa E osa 4 (PAR) 
alusel. On lubatud ka äriline tegevus kuni 10% lendudest ja käitaja peab 
sooritama selgelt eristatavat arvestust lendudest.

Mitteärilised mittekeeruka õhusõidukiga rakendatakse osa - NCO - alaosa E 
osa 4 (PAR)

Vastavalt LennS § 4212 mitte-EASA õhusõidukiga erilennul peab olema 
Transpordiameti tegevusluba.

Äriline lennutegevus - tasu eest ja üldsusele kättesaadav või käitaja ja 
kliendi vahelise lepingu alusel, kusjuures klient ei oma kontrolli käitaja 
üle.

Kõike head,

Pille Vain
Üldlennunduse vaneminspektor (GA/NCO/SPO)

Lennutegevuse osakond
+372 5780 7292
Valge 4 11413 Tallinn

 <http://www.transpordiamet.ee/> www.transpordiamet.ee